Diari Oficial de la Generalitat Valenciana


Sumari del DOGV 9802, del 05-03-2024 (2024/1731)

RESOLUCIÓ de 13 de febrer de 2024, del Servei de Relacions Laborals i Gestió de Programes, per la qual es disposen el registre i la publicació del text de l'acta de la comissió paritària del Conveni col·lectiu de recol·lecció de cítrics de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9802

Data del DOGV
:   05-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1731


Data del document
:   13-02-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * conveni col·lectiu

RESOLUCIÓ de 13 de febrer de 2024, del Servei de Relacions Laborals i Gestió de Programes, per la qual es disposen el registre i la publicació del text de l'acta de la comissió paritària del Conveni col·lectiu de recol·lecció de cítrics de la Comunitat Valenciana. [2024/1731]  
Vist el text de l'acta de la comissió paritària del Conveni col·lectiu de recol·lecció de cítrics de la Comunitat Valenciana, subscrit, d'una part, pel Comité de Gestió de Cítrics de València (CGC) i per Cooperatives Agroalimentàries Comunitat Valenciana i, d'una altra, per la Unió General de Treballadors del País Valencià (UGT-PV) i la Confederació Sindical de Comissions Obreres del País Valencià (CCOO PV), i de conformitat amb el que es disposa en l'article 2.1.c del Reial decret 713/2010, de 28 de maig, sobre registre i depòsit de convenis i acords col·lectius de treball, i en l'article 3 de l'Orde 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball, este Servei de Relacions Laborals i Gestió de Programes, d'acord amb el que s'establix en l'article 51.1 de l'Estatut d'Autonomia de la Comunitat Valenciana i en l'article 17 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resol:  
  
Primer  
Ordenar-ne la inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i el depòsit de l'acta que arreplega els acords aconseguits.  
  
  
Segon  
Disposar-ne la publicació en el Diari Oficial de la Generalitat Valenciana.  
  
València, 13 de febrer de 2024. La cap del Servei de Relacions Laborals i Gestió de Programes: Aurora Valero Alcaraz.  
  
  
Acta de la comissió paritària del Conveni col·lectiu de recol·lecció de cítrics de la Comunitat Valenciana  
  
PER CGC:  
Inmaculada Sanfeliu  
Enrique Ribes  
Salvador Girbés  
Toni Chuliá  
Serafina Giménez  
Sonia Artigues  
Assessora: María José Calvet  
  
PER FED. COOP. AGR. CV:  
Enrique Bellés  
Fernando Hervás  
  
PER UGT-PV:  
Delia García  
  
PEL SOL·LICITANT CCOO PV:  
José Vicente Garcés  
Carmen Benavent  
  
A les 16.00 hores del dia 24 de gener de 2024, es reunix, de manera telemàtica, la comissió paritària del Conveni col·lectiu de recol·lecció de cítrics de la Comunitat Valenciana, amb els membres que es relacionen al marge.  
Es reunix la comissió paritària, segons convocatòria realitzada per part de José Vicente Garcés López en nom de CCOO Indústria PV, mitjançant un escrit de data 12 de gener de 2024, amb sol·licitud de modificació de l'article 13 del conveni col·lectiu per veure-se'n afectat el contingut per una modificació legislativa.  
  
En este sentit, l'article 13 del Conveni col·lectiu de recol·lecció establix:  
«Havent donat compte que l'activitat, per la seua naturalesa mòbil o itinerant, implica el desplaçament geogràfic de les persones treballadores, les parts convenen expressament que en el cas que el punt de partida excedisca de cinc quilòmetres de distància al lloc de treball, l'empresa facilitarà mitjans de locomoció o, en defecte d'això, estarà obligada a indemnitzar en la quantitat resultant de multiplicar els quilòmetres recorreguts des del nucli urbà del punt de partida, i descomptar-ne els dos primers a raó de 0,19 euros/km per vehicle ocupat per almenys quatre persones; tot això sense perjuí del que s'establix pels usos i costums vigents en cada localitat. L'esmentat import rescabalarà de les despeses de locomoció incorregudes i s'actualitzarà cada campanya a l'import exempt de l'IRPF vigent a cada moment en concepte de quilometratge.»  
  
L'Orde HFP/793/2023, de 12 de juliol, per la qual es revisa l'import de la indemnització per ús de vehicle particular establida en el Reial decret 462/2002, de 24 de maig, sobre indemnitzacions per raó del servici, fixa l'import del quilometratge exempt en 0,26 euros per quilòmetre recorregut.  
Per això, s'acorda substituir l'import fixat en l'article esmentat del conveni de 0,19 euros/km per l'import de 0,26 euros/km.  
Els inicis de l'actualització es produïxen des de l'1 de setembre de 2023.  
S'autoritza Fernando Segarra i Paula Ruiz perquè, qualsevol d'ells, gestione el registre i la publicació de la present acta.  
Sense més assumptes a tractar, s'estén acta de la sessió i se n'acorda la firma digital per un membre de cadascuna de les organitzacions.